Document ID: /roh_data/filtered/swiss_laws_in_ROHinterleaved.jsonl.gz/27424

This text was translated from DE into Rumantsch Grischun.

Die Vollzugsstelle gemäss Artikel 64 erhebt von den Netzbetreibern einen Zuschlag auf dem Netznutzungsentgelt für das Übertragungsnetz (Netzzuschlag) und legt ihn in den Netzzuschlagsfonds (Art. 37) ein. Die Netzbetreiber können den Netzzuschlag auf die Endverbraucherinnen und Endverbraucher überwälzen. Mit dem Netzzuschlag werden finanziert:a. die Einspeiseprämie nach Artikel 21 im Einspeisevergütungssystem und die damit verbundenen Abwicklungskosten;b. die nicht durch Marktpreise gedeckten Kosten für Einspeisevergütungen nach bisherigem Recht;c. die nicht durch Marktpreise gedeckten Kosten für die Mehrkosten-Vergütungen nach Artikel 73 Absatz 4;d. die Investitionsbeiträge nach dem 5. Kapitel;d. die Einmalvergütung nach Artikel 71a Absatz 4;e. die Marktprämie für Elektrizität aus Grosswasserkraftanlagen nach Artikel 30;f. die Kosten der wettbewerblichen Ausschreibungen nach Artikel 32;g. die Verluste aus Geothermie-Garantien nach Artikel 33;h. die Entschädigung nach Artikel 34;h. die Betriebskostenbeiträge nach Artikel 33a;i. die jeweiligen Vollzugskosten, insbesondere die notwendigen Kosten der Vollzugsstelle;j. die Kosten des BFE, die diesem aus seinen Aufgaben gegenüber der Vollzugsstelle entstehen. Der Netzzuschlag beträgt höchstens 2,3 Rappen/kWh. Der Bundesrat legt ihn bedarfsgerecht fest. Fassung gemäss Ziff. I des BG vom 1. Okt. 2021, in Kraft seit 1. Jan. 2023  (AS 2022 729; BBl 2021 1314, 1316). Eingefügt durch Ziff. I des BG vom 30. Sept. 2022 (Dringliche Massnahmen zur kurzfristigen Bereitstellung einer sicheren Stromversorgung im Winter), in Kraft vom  1. Okt. 2022 bis zum 31. Dez. 2025 (AS 2022 543; BBl 2022 1536, 1540). Fassung gemäss Ziff. I des BG vom 1. Okt. 2021, in Kraft seit 1. Jan. 2023  (AS 2022 729; BBl 2021 1314, 1316). Eingefügt durch Ziff. I des BG vom 1. Okt. 2021, in Kraft seit 1. Jan. 2023  (AS 2022 729; BBl 2021 1314, 1316).

L’organ executiv tenor l’artitgel 64 incassescha dals gestiunaris da la rait in supplement sin l’indemnisaziun per l’utilisaziun da la rait da transmissiun (supplement da rait) ed assegna quel al Fond per il supplement da rait (art. 37). Ils gestiunaris da la rait pon adossar il supplement da rait als consuments finals. Cun il supplement da rait vegnan finanziads:a. la premia per la furniziun d’electricitad tenor l’artitgel 21 en il sistem d’indemnisaziun per la furniziun d’electricitad ed ils custs da transacziun ch’èn colliads cun quai;b. ils custs per indemnisaziuns per la furniziun d’electricitad che n’èn betg cuvrids tras ils pretschs da martgà tenor il dretg vegl;c. ils custs per las indemnisaziuns dals custs supplementars tenor l’artitgel 73 alinea 4 che n’èn betg cuvrids tras ils pretschs da martgà;d. las contribuziuns d’investiziun tenor il chapitel 5;d. l’indemnisaziun unica tenor l’artitgel 71a alinea 4;e. la premia da martgà per l’electricitad producida en ovras idraulicas grondas tenor l’artitgel 30;f. ils custs da las publicaziuns da concurrenza uffizialas tenor l’artitgel 32;g. las perditas da las garanzias per la geotermia tenor l’artitgel 33;h. l’indemnisaziun tenor l’artitgel 34;h. las contribuziuns als custs da manaschi tenor l’artitgel 33a;i. ils custs d’execuziun respectivs, en spezial ils custs necessaris da l’organ executiv;j. ils custs dal UFE che resultan per el da sias incumbensas envers l’organ executiv. Il supplement da rait importa maximalmain 2,3 raps/kWh. Il Cussegl federal fixescha quel tenor ils basegns. Versiun tenor la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316). Integrà tras la cifra I da la LF dals 30 da sett. 2022 (mesiras urgentas per garantir a curta vista il provediment d’electricitad durant l’enviern), en vigur dal 1. d’oct. 2022 fin ils 31 da dec. 2025 (AS 2022 543; BBl 2022 1536, 1540). Versiun tenor la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316). Integrà tras la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316).